ມີການຄົ້ນພົບ ຢາປ້ອງກັນພະຍາດ ທີ່ອາດ ໃຊ້ປ້ອງກັນ ໄຂ້ມາ​ເລ​ເຣຍ ໄດ້ແລ້ວ
ໂຣກໄຂ້ຍຸງ ຫລື​ໄຂ້ມາ​ເລ​ເຣຍ ຍັງ​ເປັນບັນຫາ​ທ້າ​ທາຍ ​ຕໍ່ສຸຂະພາບ​ທີ່​ດື້ດ້ານ ​ທີ່​ສຸດ​ປະ​ເພດ​ນຶ່ງຂອງ​ໂລກ ຊຶ່ງ​ໄດ້​ເຮັດ​ໃຫ້ຄົນ ​ຫລາຍ​ກວ່າ 200 ລ້ານ​ຄົນ​ ​ຕິດ​ເຊື້ອ​ໃນ​ແຕ່ລະ​ປີ​.
ພວກນັກວິທະຍາສາດໃນເຄັນຢາເຊື່ອວ່າ ພວກເຂົາເຈົ້າໄດ້ຄົ້ນພົບວິທີການໃໝ່ ເພື່ອຕໍ່ ສູ້ກັບໂຣກມາເລເຣຍແລ້ວ ດັ່ງທີ່ ແຟດ ແລປີດັສ (Faith Lapidus) ນັກຂ່າວວີໂອເອ ລາຍງານມາວ່າ ຢາທີ່ມີຢູ່ທົ່ວໄປ ທີ່ໄດ້ຖືກນໍາໃຊ້ ເພື່ອປິ່ນປົວພະຍາດຫລາຍໆຊະນິດ ແມ່ນເຮັດໃຫ້ເລືອດຂອງຄົນເປັນພິດຕໍ່ຍຸງກົ້ນຊີ້ ທີ່ນໍາເອົາພະຍາດອັນຕະລາຍຮ້າຍແຮງ ໄປແຜ່ຜາຍນັ້ນ ໂຣກໄຂ້ຍຸງ ຫລືໄຂ້ມາເລເຣຍຍັງເປັນບັນຫາທ້າທາຍຕໍ່ສຸຂະພາບທີ່ດື້ດ້ານທີ່ສຸດປະເພດ ນຶ່ງຂອງໂລກ ຊຶ່ງໄດ້ເຮັດໃຫ້ຄົນ ຫລາຍກວ່າ 200 ລ້ານຄົນ ຕິດເຊື້ອໃນແຕ່ລະປີ ແລະກໍ ເຮັດໃຫ້ປະມານເຄິ່ງລ້ານຄົນເສຍຊີວິດ ຊຶ່ງໃນນັ້ນສ່ວນໃຫຍ່ແມ່ນເດັກນ້ອຍ ຢູ່ໃນທະວີບ ອາຟຣິກາ ພະຍາດດັ່ງກ່າວຖືກນໍາອອກແຜ່ຜາຍ ເມື່ອຍຸງໄປກັດຄົນທີ່ຕິດເຊື້ອພະຍາດນີ້ຢູ່ ແລ້ວກໍ ດູູດເອົາເລືອດ ແລະກາຝາກ ຈາກນັ້ນກໍໄປກັດຄົນອື່ນໆອີກ ພວກນັກວິທະຍາສາດ ທີ່ກໍາລັງປະຕິບັດວຽກງານ ຮ່ວມກັບສູນຄຸ້ມຄອງພະຍາດ ຂອງ ສະຫະລັດ ແລະສະຖາບັນຄົ້ນຄວ້າດ້ານການຢາຂອງເຄັນຢາເຊື່ອວ່າ ພວກເຂົາເຈົ້າ ອາດໄດ້ຄົ້ນພົບວິທີການໃໝ່ ເພື່ອຕ້ານກັບການແຜ່ຂະຫຍາຍໂຣກໄຂ້ມາເລເຣຍແລ້ວ ຢູ່ໃນປະຊາຄົມນ້ອຍໆຫລາຍແຫ່ງ ມັນເປັນຢາທີ່ຊື່ວ່າ ໄອເວີແມັກຕິນ (ivermectin) ດຣ ເອຣິກ ອົກໂຄໂມ, ນັກຄົ້ນຄວ້າກ່ຽວກັບແມງໄມ້ ຢູ່ໃນສະຖາບັນຄົ້ນຄວ້າ ດ້ານການ ຢາຂອງເຄັນຢາກ່າວວ່າ ເພື່ອເຮັດໃຫ້ມີປະສິດທິຜົນສູງ ພວກນັກຄົ້ນຄວ້າເວົ້າວ່າ ຢາດັ່ງກ່າວຕ້ອງເອົາໄປແຈກ ຢາຍແບບທີ່ມີການຄວບຄຸມແລະຄິດໄລ່ເປັນຢ່າງດີໃນທົ່ວທັງໝົດປະຊາຄົມ ດຣ ເອຣິກ ອົກໂຄໂມໃຫ້ຄໍາແນະນໍາເພີ້ມວ່າ ເລື່ອງນີ້ຈະເປັນຂ່າວດີສໍາລັບຫລາຍລ້ານຄົນ ທີ່ຕິດເຊື້ອໂຣກໄຂ້ມາເລເຣຍໃນແຕ່ລະປີ